**“Poçt haqqında” Azərbaycan Respublikasının Qanununda dəyişikliklər edilməsi barədə**

**AZƏRBAYCAN RESPUBLİKASININ QANUNU**

Azərbaycan Respublikasının Milli Məclisi Azərbaycan Respublikası Konstitusiyasının 94-cü maddəsinin I hissəsinin 27-ci bəndini rəhbər tutaraq **qərara alır:**

**Maddə 1.** “Poçt haqqında” Azərbaycan Respublikasının Qanununda (Azərbaycan Respublikasının Qanunvericilik Toplusu, 2004, № 8, maddə 604. 2007, № 5, maddə 442. 2008, № 11, maddə 958. 2009, № 7, maddə 517. 2010, № 4, maddə 276. 2014, № 10, maddə 1148) aşağıdakı dəyişikliklər edilsin:

1.1. 1.0.20-ci maddədə nöqtə işarəsi nöqtəli vergül işarəsi ilə əvəz olunsun və aşağıdakı məzmunda 1.0.21-ci maddə əlavə edilsin:

“1.0.21. maliyyə bazarlarına nəzarət orqanı – maliyyə bazarlarında tənzimləmə və nəzarətin həyata keçirilməsi məqsədilə müvafiq icra hakimiyyəti orqanının yaratdığı qurum.”.

1.2. 13-1.2-ci, 13-2-ci, 13-3.2-ci, 13-3.3-cü, 13-3.5-ci və 13-4-cü (13-4.1-ci maddə istisna olmaqla) maddələrdə ismin müvafiq hallarında “Mərkəzi Bank” sözləri ismin müvafiq hallarında “maliyyə bazarlarına nəzarət orqanı” sözləri ilə əvəz edilsin.

1.3. 13-3-cü maddə üzrə:

1.3.1. 13-3.1-ci maddədə “Bu Qanunda” sözlərindən sonra “, maliyyə bazarlarına nəzarət orqanının” sözləri əlavə edilsin.

1.3.2. 13-3.4-cü maddədə “Mərkəzi Bankla birlikdə” sözləri “maliyyə bazarlarına nəzarət orqanı ilə birlikdə” sözləri ilə əvəz edilsin.

1.4. 13-4-cü maddə üzrə:

1.4.1. adında və 13-4.1-ci maddədə “dövlət nəzarəti” sözləri “nəzarət” sözü ilə əvəz edilsin;

1.4.2. 13-4.1-ci maddədə “Mərkəzi Bank” sözlərindən əvvəl “maliyyə bazarlarına nəzarət orqanı və” sözləri əlavə edilsin.

1.5. Aşağıdakı məzmunda 13-6-cı maddə əlavə edilsin:

“**Maddə 13-6.** Maliyyə bazarlarına nəzarət orqanına ödənilən haqlar

Poçt rabitəsinin milli operatoru maliyyə bazarlarına nəzarət orqanına həmin orqan tərəfindən müəyyən edilmiş məbləğdə və qaydada haqlar ödəyir.”.

**Maddə 2.** Bu Qanun qüvvəyə mindiyi tarixədək poçt rabitəsinin milli operatorunun maliyyə xidmətləri sahəsində fəaliyyətinə verilmiş lisenziyalar, habelə həmin fəaliyyətdən irəli gələrək verilmiş icazələr qanunla müəyyən edilmiş hallarda ləğv edilənədək öz qüvvəsini saxlayır və onların yenidən rəsmiləşdirilməsi tələb olunmur.

**Maddə 3.** Maliyyə bazarlarına nəzarət haqqında müvafiq qanun qəbul edilənədək poçt rabitəsinin milli operatorunda maliyyə xidmətlərinin yoxlanılması maliyyə bazarlarına nəzarət orqanı tərəfindən müəyyən edilən qaydada aparılır.

 **İlham Əliyev**

 **Azərbaycan Respublikasının Prezidenti**

Bakı şəhəri, 4 mart 2016-cı il

№143-VQD